קלירואי (ירח)

קלירואי (נקרא גם Jupiter XVII) הוא ירח של כוכב הלכת צדק.

קלירואי התגלה באוקטובר-נובמבר 1999 על ידי טים ספאר וקוטלג בשם S/1999 J 1.

לאחר גילויו חשבו מגליו של קלירואי שהוא אסטרואיד, ורק ב-18 ביולי 2000 הבחינו בתנועה מסלולית של קלירואי סביב צדק והבינו שהוא אחד מירחיו של צדק. קלירואי הוא הירח ה-17 של צדק שאושר.

בהירות נראיתו של קלירואי היא 20.8. בהירותו של צדק גדולה פי 2.5 מיליון מאשר בהירותו של קלירואי.

קוטרו של קלירואי הוא 8.6 קילומטרים ומהירותו בעת סיבובו סביב צדק היא 2.29 ק"מ לשנייה.

רדיוס מסלולו של קלירואי סביב צדק הוא 24,102,000 מיליון ק"מ ומשך זמן הקפתו את צדק הוא 758.82 ימים.

קלירואי בעל אקסצנטריות של 0.2796 ואלבדו של 0.04.

את שמו קיבל קלירואי באוקטובר 2000, על שם קלירואי שהייתה בתו של אל הנהר אכלוס שהיה בנו של זאוס.

קלירואי משתייך לקבוצת הירחים פסיפאה, הקרויה על שמו של הירח פסיפאה. ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים מלבד פסיפאה וקלירואי גם הירחים סינופה, מגאקליטה, אוטונואה, יורידמה וספונדה.

ב-10 בינואר 2007 הגשושית ניו הורייזונס צילמה את קלירואי כתרגיל ניווט.

קישורים חיצוניים

ירחי צדק